**Tisztelt Vállalkozók, Egyéni Vállalkozók, Könyvelők !**

Tájékoztatjuk, hogy az adóigazgatási rendtartásról szóló 2017. évi CLI. törvény 36.§ (1) bekezdése alapján „**Az adóhatóság írásban**, az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (továbbiakban: Eüsztv.) meghatározott **elektronikus úton tart kapcsolatot az adózókkal**”.

Az Eüsztv. 9. § (1) bekezdés a) pont aa alpont alapján, és a törvény végrehajtási rendelete értelmében **a gazdálkodó szervezetek 2018. január 1-től elektronikus ügyintézésre kötelezettek**.

Továbbá arra is felhívjuk a tisztelt Ügyfelek figyelmét, hogy abban az esetben, ha jogszabály egy nyilatkozat megtétele vonatkozásában az elektronikus kapcsolattartást kötelezővé teszi, a más módon (pl. papír alapon) benyújtott nyilatkozat hatálytalan lesz, úgy minősül, mintha be sem nyújtotta volna.

**Fentiekre tekintettel kérünk minden gazdálkodó szervezetet, hogy beadványaikat elektronikus úton juttassák el a Hivatalba.**

**A vállalkozók a fizetési kötelezettségüket, számlaegyenlegüket az ügyfélkapus / cégkapus tárhelyükön nézhetik meg** az összes adónem vonatkozásában (helyi iparűzési adó, gépjárműadó, építményadó, telekadó, talajterhelési díj stb.)

Az elektronikus ügyintézés bevezetésével papír alapon nem küldünk értesítést.

Az ügyintézéshez rendelkezni kell elektronikus azonosításra alkalmas azonosítóval ügyfélkapus / cégkapus regisztrációval – mely a kormányablakoknál igényelhető.

Az önkormányzati adóhivatali ügyintézés az Önkormányzati Hivatali Portálon keresztül (OHP) az alábbi címek bármelyikén érhetők el**:**

<https://ohp.asp.Igov.hu>

<https://eonkormanyzat.gov.hu>

<https://e-onkormanyzat.gov.hu>

Az elektronikusan kitölthető és ügyfélkapun vagy cégkapun keresztül beküldhető nyomtatványokat az alábbi linken érhetik el:

**Ügyindítás (bejelentés, változás bejelentés, bevallás, adóvisszaigénylés stb.):**

[**https://ohp-20.asp.lgov.hu/nyitolap**](https://ohp-20.asp.lgov.hu/nyitolap)

**Amennyiben nincs megfelelő űrlap, nyomtatvány az Önkormányzati Hivatali Portálon, csak abban az esetben használható az E-papír szolgáltatás:** [**https://epapir.gov.hu/**](https://epapir.gov.hu/)

A szolgáltatás használatáról részletesebb tájékoztatást a <https://ohp-20.asp.lgov.hu/tajekoztato> oldalakon talál.

További kérdés esetén az adóiroda munkatársai az alábbi telefonszámokon érhető el:

06-26-389-327 / mellék

Építményadó : Balázsi Krisztián 123-as mellék

Gépjárműadó : Dervalics Lászlóné 108-as mellék

Helyi iparűzési adó: Csáki Ágnes 115-ös mellék